2016. gada 23. februārī Rīkojums Nr. 141

Rīgā (prot. Nr. 9  7. §)

**Par pamatbudžeta apropriācijas pārdali Kultūras ministrijas programmas 19.00.00 "Profesionālā māksla" apakšprogrammā**

**19.03.00 "Filmu nozare"**

1. Lai Nacionālais kino centrs varētu nodrošināt Latvijas iemaksu Eiropas Filmu aģentūru direktoru asociācijā (EFAD'S), saskaņā ar Likuma par budžetu un finanšu vadību 9. panta trīspadsmitās daļas 1. punktu un likuma "Par valsts budžetu 2016. gadam" 32. panta 4. punktu pārdalīt Kultūras ministrijas budžeta apakšprogrammai 19.03.00 "Filmu nozare" paredzēto apropriāciju starp budžeta izdevumu kodiem atbilstoši ekonomiskajām kategorijām, samazinot izdevumus subsīdijām un dotācijām 2 000 *euro* apmērā un attiecīgi palielinot izdevumus starptautiskajai sadarbībai.

2. Kultūras ministrijai normatīvajos aktos noteiktajā kārtībā sagatavot un iesniegt Finanšu ministrijā pieprasījumu valsts budžeta apropriācijas pārdalei atbilstoši šā rīkojuma 1. punktam.

3. Finanšu ministram normatīvajos aktos noteiktajā kārtībā informēt Saeimas Budžeta un finanšu (nodokļu) komisiju par šā rīkojuma 1. punktā minēto apropriācijas pārdali un pēc Saeimas Budžeta un finanšu (nodokļu) komisijas atļaujas saņemšanas veikt apropriācijas pārdali.

Ministru prezidents Māris Kučinskis

Kultūras ministre Dace Melbārde